2007 Rugby Wêreldbeker - Wikipedia

# 2007 Rugby Wêreldbeker

### vanuit Wikipedia, die vrye ensiklopedie.

2007 Rugby Wêreldbeker
7 September 2007 - 20 Oktober 2007
Gasheer | Frankryk
Aantal nasies | 20
Wedstryde gespeel | 9 van 48
Toppuntebehaler | Percy Montgomery (29)
Meeste drieë | Bryan Habana (4)

Die 2007 Rugby Wêreldbeker is die sesde Rugby Wêreldbeker, die wêreldkampioenskap wat sedert 1989 elke vier jaar gehou word. Frankryk tree van 7 September tot 20 Oktober 2007 as gasheer op nadat Frankryk Engeland in 2003 uitgestof het om die reg om die toernooi aan te bied te wen.

Ses-en-tagtig nasies het aan die streekskwalifiserende rondtes wat in 2004 begin het deelgeneem. Die agt kwarteindfinaliste van die 2003 Rugby Wêreldbeker het outomaties gekwalifiseer. Twaalf ander lande sal by hulle aansluit vir die poelstadium van die kompetisie. Portugal is die enigste debutantnasie by die 2007-Wêreldbeker.

Twintig nasies sal oor 44 dae in 48 wedstryde speel. Twee-en-veertig wedstryde sal in tien stede in Frankryk gespeel word, vier in Cardiff, Wallis, en twee in Edinburgh, Skotland.

Die William Webb Ellisbeker wat deur die wenner van die Wêreldbeker omhoog gehou sal word.

## [wysig] Aanbiedinge

Die Stade de France stadion waar die eindstryd van die 2007 Rugby Wêreldbeker gehou sal word.
Die Eiffeltoring in Parys wat met 'n reuse rugbybal versier is vir die 2007 Rugby Wêreldbeker

Engeland het in September 2001 aangekondig dat die nasie van plan was om 'n alleenbod vir die aanbieding van die toernooi te loods, sonder die hulp van ander tuisunies. Beide die 1991 en 1999 Rugby Wêreldbekers is oor al die tuisunies aangebied met Engeland en Wallis wat onderskeidelik die hoofgashere was. 'n Woordvoerder vir die Engelse Rugbyvoetbalunie (RFU) het verklaar "Ons is heel gemaklik om dit op ons eie aan te bied. Ons het al die hulpbronne om 'n baie goeie taak te verrig."[1] Frankryk het ook aansoek gedoen om die toernooi alleen aan te bied.[2] Die tenderdokument vir die 2007-bodproses se sperdatum was 31 Oktober 2001.

'n Mate van onsekerheid het ontstaan toe beide Engeland en Frankryk uitgenooi is om hulle planne weereens in te dien.[3] Die Internasionale Rugbyraad (IRB) het verklaar dat beide lande aan die terms van die tenderdokumente in een bod moes voldoen, maar dat 'n tweede opsie alternatiewe idees kon aanbied. Die IRB het verklaar dat "Engeland se oorspronklike voorstel drie planne vir die aanbied van die toernooi gehad het, met 'n tradisionele, nuwe en hibriede formaat wat almal aangebied is... Die Franse bod het, terwyl dit in ander opsigte voldoen het aan die tenderdokument, nie binne een van die 'vensters' geval waarin die IRB 'n toernooi wou aanbied nie".[3] As gevolg hiervan het die IRB beide lande aanbeveel om hulle aanbiedinge nog 'n keer in te dien, waarvan een aan die tenderdokumente moes voldoen en die ander alternatiewe skemas kon aanbied. Die IRB wou die toernooi van Oktober tot November, of Junie tot Julie hou, terwyl Frankryk se voorstel van September tot Oktober geskeduleer was.[3] Een van Engeland se aanbiedings het die toernooi van 20 nasies (wat tesame met 'n 32-span 'Wêreldnasiesbeker' sou loop) tot 16 verminder en 'n ander het die struktuur van die kwalifiserende kompetisie verander, terwyl nog een voldoen het aan al die tenderbepalings. Tydens die aankondiging in November is Engeland en Frankryk tot 15 Januarie gegee om hulle aanbiedinge oor in te dien.[3]

In April 2003 is aangekondig dat Frankryk die reg verkry het om die toernooi aan te bied.[4] Die IRB het 18-3 ten gunste van Frankryk gestem.[4] Daar was altesaam 21 stemme by die vergadering met Engeland, Skotland, Wallis, Ierland, Frankryk, Australië, Suid-Afrika en Nieu-Seeland wat elk twee stemme gehad het en die Internasionale Amateur Rugby-federasie, Kanada, Argentinië, Japan en Italië wat elk een stem gehad het. Die toernooi is geskuif na die voorgestelde September-Oktober datums, terwyl die toernooistruktuur dieselfde gebly het.[4] Daar is ook aangekondig dat tien Franse stede die wedstryde sou aanbied met die eindstryd by die Stade de France in Saint-Denis buite Parys.[4] Frankryk se Eerste Minister, Jean-Pierre Raffarin, het verklaar dat "dié besluit illustreer die kwaliteit van ons land en die vermoeë daarvan om groot sportgeleenthede aan te bied... Hierdie Wêreldbeker sal 'n geleentheid wees om die streke van Frankryk, waar die wonderlike sport rugby diep wortels het, te vertoon.".[4]

## [wysig] Kwalifisering

Nasies wat in die kwalifiseringkompetisie deelgeneem het en die wat outomaties gekwalifiseer het; Asië (pers), Afrika (oranje), Amerika (groen), Europa (blou) en Oseanië (geel). Altesaam 90 nasies het deelgeneem.

Die agt kwarteindstrydfinaliste van die 2003 Rugby Wêreldbeker het almal outomaties gekwalifiseer terwyl die res van die spanne moes kwalifiseer tydens 'n reeks kompetisies wat regoor die wêreld gehou is. Tien van die twintig posisies wat in die toernooi beskikbaar was is gevul deur streekskwalifiseerders, terwyl die oorblywende twee posisies deur heruitdunning gevul is. Die kwalifiseringtoernooi is in vyf streeksgroepe verdeel: Afrika, Amerika, Asië, Europa en Oseanië.[5] As die outomatiese klassifiseerders getel word, het meer as 90 nasies in aanmerking gekom vir kwalifisering vir die finale toernooi in Frankryk.

In Julie 2005 is Samoa en Fidji bevestig as kwalifiseerders van Oseanië, as onderskeidelik Oseanië 1 en 2.[6] In Julie van die volgende jaar het Argentinië as Amerikas 1 gekwalifiseer toe hulle Uruguay 26-0 in Buenos Aires verslaan het.[7] Amerikas 2 is in Augustus gevul toe Kanada die VSA 56-7 in Newfoundland geklop het.[8] Die VSA het egter later daarin geslaag om as Amerikas 3 te kwalifiseer nadat die span Uruguay gemaklik in twee seksies in die begin van Oktober verslaan het.[9] In daardie maand het Italië as Europa 1 gekwalifiseer toe hulle Rusland 67-7 in Moskou geklop het om eerste plek in die land se kwalifiseringgroep te behaal; Roemenië het Spanje 43-20 in Madrid geklop en daarmee ook vir die Wêreldbeker gekwalifiseer as Europa 2.[10]

Namibië het vir hulle derde agtereenvolgende Wêreldbeker gekwalifiseer toe die span Marokko oor twee seksies in November geklop het.[11] In laat-2006 is aangekondig dat die IRB Colombo ontrek het as die ligging vir die finale Asiese kwalifiseringstoernooi as gevolg van veiligheidsprobleme.[12] Japan het die enigste Asiese toekenning gewen nadat die toernooi na Hong Kong geskuif is.[13] Georgië was 14 punte beter as Portugal oor twee seksies om die laaste Europese plek in te neem.[13] Tonga het deur heruitdunning gekwalifiseer nadat die span Korea geklop het.[14]

Die finale plek in Poel C het na Portugal gegaan nadat die span Uruguay gemiddeld 24-23 geklop het. Portugal, wat Uruguay vervang het, se kwalifisering was die enigste verandering in die 20-span lys van die 2003 Rugby Wêreldbeker. Portugal is ook die enigste geheel-en-al amateurspan wat gekwalifiseer het.

## [wysig] 2007 Wêreldbeker-spanne

Poel A | Poel B | Poel C | Poel D
--- | --- | --- | ---

Engeland[15]
Samoa
Suid-Afrika[15]
Tonga
Verenigde State

Australië[15]
Kanada
Fiji
Japan
Wallis[15]

Nieu-Seeland[15]
Italië
Portugal
Roemenië
Skotland[15]

Argentinië
Frankryk[15][16]
Georgië
Ierland[15]
Namibië

Elke land mag 30 spelers vir die toernooi kies. Die spanne moes teen 14 Augustus 2007 aan die Internasionale Rugbyraad voorgelê word.[17] Nadat die span voorgelê is kan 'n beseerde speler vervang word, maar so'n speler sal nie toeglaat word om weer by die span aan te sluit nie.

## [wysig] Die Wêreldbeker in Frankryk

Verbyvlug oor die Stade de France tydens die openingseremonie van die 2007 Rugby Wêreldbeker
Nagtelike foto van die Eiffeltoring tydens die 2007 Rugby Wêreldbeker
Die 2007 Rugby Wêreldbeker sal deur Frankryk aangebied word, met van die wedstryde wat in Edinburgh en Cardiff gespeel sal word.

Frankryk het die reg om die 2007 Rugby Wêreldbeker aan te bied in 2003 verkry en het vervolgens aangekondig dat vier wedstryde in Wallis, by Cardiff se 74 500 Millennium Stadion, gehou sal word (twee Poel B-wedstryde waarby die Walliese span betrokke is, die wedstryd tussen Fidji en Kanada, en 'n kwarteindstryd). Ierland sou wedstryde in Dublin by Lansdowne Road aangebied het, maar as gevolg van skeduleringskonflikte met die herkonstruksie van die stadion het die land besluit om nie deel te neem aan die aanbieding van die 2007 Rugby Wêreldbeker nie.[18]

Twee Poel C-wedstryde sal by Edinburgh se Murrayfield Stadion gehou word. Omstredenheid het in laat-2004 ontstaan toe mediaberigte gespekuleer het dat die Skotse Rugbyunie van die wedstryde wou verkoop. Die gerug het byna 'n jaar later weer die rondte gedoen, wat die SRU gedwing het om 'n uitspraak oor die aangeleentheid te maak.[18] Indien Skotland sou onttrek, het Wallis belangstelling getoon in die oorname van Skotland se toegewysde wedstryde.[19] Daar is in April 2006 bevestig dat Skotland tog die wedstryde sou aanbied. Die 2007 Rugby Wêreldbeker het heelwat meer toeskouerkapasiteit as wat die geval in die 2003 Rugby Wêreldbeker was: die kleinste stadion vir die 2007-toernooi het sitplek vir 33 900 toeskouers. Die Franse stadions is dieselfde as die wat vir die 1998 FIFA Sokker Wêreldbeker gebruik is. 6 000 vrywilligers gaan help om die kompetisie te organiseer.[20] Organiseerders en vrywilligers het op 18 Maart 2007 by die Paryse Disneyland-oord vergader om die begin van die rugbyfeesvieringe te gedenk.[20] Lede van die seëvierende Franse 2007 Ses Nasies Kampioenspan was ook teenwoordig.[20]

Alhoewel die 2007 Rugby Wêreldbeker die eerste is wat hoofsaaklik deur Frankryk aangebied sal word, is 'n aantal wedstryde in die 1991 en 1999 toernooie, wat onderskeidelik hoofsaaklik deur Engeland en Wallis aangebied is, in Frankryk gespeel. Poel D (wat Frankryk insluit) is oral in Frankryk gehou, insluitend in Béziers, Bayonne, Grenoble, Toulouse, Brive en Agen. Parc des Princes en Stadium Lille-Metropole het ook elkeen 'n kwarteindwedstryd aangebied. Op soortgelyke wyse is Poel C-wedstryde in 1999 oral in Frankryk gehou in Béziers, Bordeaux en Toulouse.[21] 'n Tweede-rondte-wedstryd is gehou by Stade Félix Bollaert en 'n kwarteindstryd is by die Stade de France gehou, beide 2007-stadions.[21]

Stad | Country | Stadion | Kapasiteit | Lees verder
--- | --- | --- | --- | ---
Saint-Denis (Parys) | Frankryk | Stade de France | 80 000 | Oorsig
Cardiff | Wallis | Millennium Stadion | 74 500 | Oorsig
Edinburgh | Skotland | Murrayfield | 67 500 | Oorsig
Marseille | Frankryk | Stade Vélodrome | 60 000 | Oorsig
Parys | Frankryk | Parc des Princes | 49 000 | Oorsig
Lens | Frankryk | Stade Félix Bollaert | 41 800 | Oorsig
Lyon | Frankryk | Stade Gerland | 41 200 | Oorsig
Nantes | Frankryk | Stade de la Beaujoire | 38 500 | Oorsig
Toulouse | Frankryk | Stadium de Toulouse | 37 000 | Oorsig
Saint-Étienne | Frankryk | Stade Geoffroy-Guichard | 36 000 | Oorsig
Bordeaux | Frankryk | Stade Chaban-Delmas | 34 500 | Oorsig
Montpellier | Frankryk | Stade de la Mosson | 33 900 | Oorsig

## [wysig] Kaartjies en Borgskappe

Amptelike 2007 Rugby Wêreldbeker winkel

Kaartjies vir die Rugby Wêreldbeker word in drie fases verdeel. Die eerste-fase-kaartjies is in November 2005 vrygestel toe lede van die Europese rugbygemeenskap (bv. amptenare, spelers, ens.) die geleentheid gebied is om verskeie kaartjiepakkette aan te skaf. Na die oopstel van die tweede fase van die kaartjieskema is meer as 100 000 kaartjies binne tien uere verkoop.[22] In die begin van 2006 is daar aangekondig dat daar reeds 800 000 van die 2,4 miljoen kaartjies verkoop is en op 6 September 2006 is die eenmiljoenste kaartjie verkoop.[23] Die oorblywende kaartjies is tydens die derde fase in November 2006 vrygestel: dié kaartjies was inividuele kaartjies en kaartjies na die kwarteindstryd wat gelei het tot 'ongekende aanvraag'. In Junie 2007 is daar aangekondig dat van die 2,4 miljoen kaartjies wat te koop aangebied is, 2 miljoen reeds verkoop is.[24]

Die Wêreldwye Vennote van die toernooi is Société Générale, GMF, Électricité de France, Peugeot, Visa en SNCF,[25] en die amptelike borge sluit in Heineken, Vediorbis, Capgemini, Orange, Toshiba en Emirates.[26] Gilbert sal die rugbyballe vir die toernooi verskaf en die Gilbert Synergie wedstrydbal sal deurgans in die toernooi gebruik word. Dit sit Gilbert se betrokkenheid by Rugby Wêreldbeker voort nadat die maatskappy die Barbarian- (1995), Revolution- (1999) en Xact-balle (2003) vir vorige toernooie verskaf het.[27] Saam met Gilbert is die amptelike verskaffers Adidas, Coca-Cola en Clifford Chance.[28]

## [wysig] Wedstrydamptenare

'n Paneel van 12 skeidsregters en 13 lynregters sal vir die poelstadium gebruik word. Vir die uitklopstadium sal die 12 skeidsregters as skeidsregters, lynregters en televisiewedstrydamptenare optree.[29]

### [wysig] Skeidsregters

- Wayne Barnes
- Stuart Dickinson
- Paul Honiss
- Marius Jonker
- Joël Jutge
- Jonathan Kaplan
- Alan Lewis
- Nigel Owens
- Alain Rolland
- Tony Spreadbury
- Steve Walsh
- Chris White

### [wysig] Lynregters

- Christophe Berdos
- Lyndon Bray
- Malcolm Changleng
- Frederico Cuesta
- Carlo Damasco
- Kelvin Deaker
- Craig Joubert
- Bryce Lawrence
- Mark Lawrence
- Paul Marks
- Simon McDowell
- Dave Pearson
- Hugh Watkins

## [wysig] Formaat

Openingseremonie in die Stade de France
Franse ondersteuners by die openingseremonie

Die toernooi word oor 44 dae tussen 20 verskillende nasies, oor 48 wedstryde gespeel. Dit begin op 7 September by die Stade de France met 'n wedstryd tussen die gasheer, Frankryk, en Argentinië. Die toernooi eindig by dieselfde stadion op 20 Oktober met die eindstryd wat sal bepaal wie die Webb Ellis-beker in 2007 wen.

### [wysig] Poelstadium

Die 20 nasies wat vir die 2007 Rugby Wêreldbeker gekwalifiseer word, is in vier poele verdeel. Die poele word verdeel van Poel A tot Poel D en elke poel bestaan uit vyf spanne. Elke poel het een semifinalis en een kwarteindfinalis (outomatiese kwalifiseerders) van die 2003 toernooi, met die ander drie plekke wat deur die kwalifiseringstelsel gevul is. Elke nasie speel een keer teen elke ander span in hulle poel: elke nasie sal dus vier wedstryde in die poelstadium speel.

Klassifikasie binne elke poel is gegrond op die volgende puntestelsel:

- vier wedstrydpunte vir 'n oorwinning;
- twee vir 'n gelykopuitslag;
- geen vir 'n nederlaag.[30]

Bonus punte wat bydra tot spanne se kumulatiewe wedstryd-puntetelling word toegeken in elkeen van die volgende omstandighede (een wedstrydpunt vir elke geval):

- 'n span druk vier of meer drieë (ongeag van die wedstryduitslag);
- 'n span verloor met sewe ('n verdoelde drie) of minder.[30]

Aan die einde van die poelstadium word spanne gerangskik van die eerste na die vyfde posisie, gegrond op kumulatiewe wedstrydpunte, met die twee top spanne wat na die kwarteindstryd deurdring. As twee of meer spanne ewe veel punte behaal, word 'n kriteriastelsel van gebruik om te bepaal watter span 'n hoër rang het. Die kriteriastelsel berus op 'n gedetailleerde analise van die wedstryde waaraan die spanne deelgeneem het.[30] As geen uitslag met die stelsel bereik kan word nie word die span wat die hoër rang op die amptelike ranglys van die IRB het (soos gepubliseer op 1 Oktober 2007) die hoër rang toegeken.[30]

### [wysig] Uitklopstadium

Van die begin van dié stadium af neem die toernooi 'n uitklopformaat aan wat uit agt wedstryde bestaan: vier kwarteindstryd wedstryde, twee halfeindstryd wedstryde, 'n derde-plek-wedstryd en die eindstryd.

Die wenner en naaswenner van elk van die poele dring na die uitklopstadium deur. Poelwenners speel teen naaswenners in ander poele in die kwarteindstrydwedstryde, byvoorbeeld: die wenner van Poel A speel teen die naaswenner van Poel B en die wenner van Poel B speel teen die naaswenner van Poel A.

Elke wedstryd in die uitklopstadium moet met 'n oorwinning vir een van die spanne eindig. As daar na tagtig minute van gewone spel 'n gelykopuitslag is, word daar verder gespeel om te bepaal wie die wenner is. Aanvanklik word daar twee periodes van ekstra tyd gespeel, 10 minute in elke rigting: as daar dan steeds geen wenner is nie word daar vir tien minute gespeel in 'n uitklop-formaat, waar die eerste span wat daarin slaag om punte te behaal, wen. As daar steeds nie 'n wenner is na 110 minute nie word die wenner bepaal deur 'n stelskopkompetisie.[30]

### [wysig] 2007-effek op 2011-kwalifisering

Anders as tydens die 2003 Rugby Wêreldbeker sal die top drie spanne in elke poel outomaties vir die 2011 Rugby Wêreldbeker in Nieu-Seeland kwalifiseer: voorheen het slegs die agt kwarteindfinalsite outomaties vir die volgende toernooi gekwalifiseer. Die vier semifinaliste, as daar aangeneem word dat die volgende gasheer Nieu-Seeland een is, sal gekeur word vir die 2011-toernooi.

## [wysig] Toernooiprogram en uitslae

### [wysig] Poel Wedstryde

#### [wysig] Poel A

Die springbokke teen Samoa tydens hulle 59-7 oorwinning op Parc des Princes

Poule A
| Span | WG | W | G | V | PV | PT | PB | Pte
--- | --- | --- | --- | --- | --- | --- | --- | --- | ---
1 | Suid-Afrika | 1 | 1 | 0 | 0 | 59 | 7 | 1 | 5
2 | Engeland | 1 | 1 | 0 | 0 | 28 | 10 | 0 | 4
3 | Tonga | 1 | 1 | 0 | 0 | 25 | 15 | 0 | 4
4 | VSA | 2 | 0 | 0 | 2 | 25 | 54 | 0 | 0
5 | Samoa | 1 | 0 | 0 | 1 | 7 | 59 | 0 | 0

  WG = Wedstryde gespeel
  W = Oorwinnings (4 punte)
  G = Gelykopuitslagte (2 punte elk)
  V = Nederlae (0 punte)
  PV = Punte vir (totale punte in wedstryde behaal)
  PT = Punte teen (totale punte deur teenstaanders aangeteken)
  PB = Bonus punte
  Pte = Klassifikasie punte

Sat. 8 Sept. 18:00 | Stade Félix Bollaert, Lens | Engeland | 28 | 10 | Verenigde State
Son. 9 Sept. 16:00 | Parc des Princes, Parys | Suid-Afrika | 59 | 7 | Samoa
Woe. 12 Sept. 14:00 | Stade de la Mosson, Montpellier | Verenigde State | 15 | 25 | Tonga
Vry. 14 Sept. 21:00 | Stade de France, Saint-Denis | Engeland | . | . | Suid-Afrika
Son. 16 Sept. 16:00 | Stade de la Mosson, Montpellier | Samoa | . | . | Tonga
Sat. 22 Sept. 14:00 | Stade Félix Bollaert, Lens | Suid-Afrika | . | . | Tonga
Sat. 22 Sept. 16:00 | Stade de la Beaujoire, Nantes | Engeland | . | . | Samoa
Woe. 26 Sept. 20:00 | Stade Geoffroy-Guichard, Saint-Étienne | Samoa | . | . | Verenigde State
Vry. 28 Sept. 21:00 | Parc des Princes, Parys | Engeland | . | . | Tonga
Son. 30 Sept. 20:00 | Stade de la Mosson, Montpellier | Suid-Afrika | . | . | Verenigde State

#### [wysig] Poel B

Wallis skrum teen Kanada in tydens hulle 42-17 oorwinning.

Poel B
| Span | WG | W | G | V | PV | PT | PB | Pte
--- | --- | --- | --- | --- | --- | --- | --- | --- | ---
1 | Australië | 1 | 1 | 0 | 0 | 91 | 3 | 1 | 5
2 | Wallis | 1 | 1 | 0 | 0 | 42 | 17 | 1 | 5
3 | Fiji | . | . | . | . | . | . | . | .
4 | Kanada | 1 | 0 | 0 | 1 | 17 | 42 | 0 | 0
5 | Japan | 1 | 0 | 0 | 1 | 3 | 91 | 0 | 0

  WG = Wedstryde gespeel
  W = Oorwinnings (4 punte)
  G = Gelykopuitslagte (2 punte elk)
  V = Nederlae (0 punte)
  PV = Punte vir (totale punte in wedstryde behaal)
  PT = Punte teen (totale punte deur teenstaanders aangeteken)
  PB = Bonus punte
  Pte = Klassifikasie punte

Sat. 8 Sept. 15:45 | Stade de Gerland, Lyon | Australië | 91 | 3 | Japan
Son. 9 Sept. 14:00 | Stade de la Beaujoire, Nantes | Wallis | 32 | 17 | Kanada
Wed. 12 Sept. 18:00 | Stadium, Toulouse | Japan | . | . | Fiji
Sat. 15 Sept. 14:00 BST | Millennium Stadium, Cardiff | Wallis | . | . | Australië
Son. 16 Sept. 13:00 BST | Millennium Stadium, Cardiff | Fiji | . | . | Kanada
Don. 20 Sept. 20:00 BST | Millennium Stadium, Cardiff | Wallis | . | . | Japan
Son. 23 Sept. 14:30 | Stade de la Mosson, Montpellier | Australië | . | . | Fiji
Din. 25 Sept. 18:00 | Stade Chaban-Delmas, Bordeaux | Kanada | . | . | Japan
Sat. 29 Sept. 15:00 | Stade Chaban-Delmas, Bordeaux | Australië | . | . | Kanada
Sat. 29 Sept. 17:00 | Stade de la Beaujoire, Nantes | Wallis | . | . | Fiji

#### [wysig] Poel C

Poel C
| Span | WG | W | G | V | PV | PT | PB | Pte
--- | --- | --- | --- | --- | --- | --- | --- | --- | ---
1 | Nieu-Seeland | 1 | 1 | 0 | 0 | 76 | 14 | 1 | 5
2 | Skotland | 1 | 1 | 0 | 0 | 56 | 10 | 1 | 5
3 | Italië | 1 | 0 | 0 | 1 | 14 | 76 | 0 | 0
4 | Roemenië | . | . | . | . | . | . | . | .
5 | Portugal | 1 | 0 | 0 | 1 | 10 | 56 | 0 | 0

  WG = Wedstryde gespeel
  W = Oorwinnings (4 punte)
  G = Gelykopuitslagte (2 punte elk)
  V = Nederlae (0 punte)
  PV = Punte vir (totale punte in wedstryde behaal)
  PT = Punte teen (totale punte deur teenstaanders aangeteken)
  PB = Bonus punte
  Pte = Klassifikasie punte

Sat. 8 Sept. 13:45 | Stade Vélodrome, Marseille | Nieu-Seeland | 76 | 14 | Italië
Son. 9 Sept. 18:00 | Stade Geoffroy-Guichard, Saint-Étienne | Skotland | 56 | 10 | Portugal
Woe. 12 Sept. 20:00 | Stade Vélodrome, Marseille | Italië | . | . | Roemenië
Sat. 15 Sept. 13:00 | Stade de Gerland, Lyon | Nieu-Seeland | . | . | Portugal
Din. 18 Sept. 20:00 BST | Murrayfield, Edinburgh | Skotland | . | . | Roemenië
Woe. 19 Sept. 20:00 | Parc des Princes, Paris | Italië | . | . | Portugal
Son. 23 Sept. 17:00 BST | Murrayfield, Edinburgh | Skotland | . | . | Nieu-Seeland
Din. 25 Sept. 20:00 | Stadium, Toulouse | Roemenië | . | . | Portugal
Sat. 29 Sept. 13:00 | Stadium, Toulouse | Nieu-Seeland | . | . | Roemenië
Sat. 29 Sept. 21:00 | Stade Geoffroy-Guichard, Saint-Étienne | Skotland | . | . | Italië

#### [wysig] Poel D

Agentinië se Corleto op pad om 'n drie te druk in die openings wedstryd waar die span verras het met 'n oorwinning oor Frankryk

Poel D
| Span | WG | W | G | V | PV | PT | PB | Pte
--- | --- | --- | --- | --- | --- | --- | --- | --- | ---
1 | Argentinië | 2 | 2 | 0 | 0 | 50 | 15 | 1 | 9
2 | Ierland | 1 | 1 | 0 | 0 | 32 | 17 | 1 | 5
3 | Frankryk | 1 | 0 | 0 | 1 | 12 | 17 | 1 | 1
4 | Namibië | 1 | 0 | 0 | 1 | 17 | 32 | 0 | 0
5 | Georgië | 1 | 0 | 0 | 1 | 3 | 33 | 0 | 0

  WG = Wedstryde gespeel
  W = Oorwinnings (4 punte)
  G = Gelykopuitslagte (2 punte elk)
  V = Nederlae (0 punte)
  PV = Punte vir (totale punte in wedstryde behaal)
  PT = Punte teen (totale punte deur teenstaanders aangeteken)
  PB = Bonus punte
  Pte = Klassifikasie punte

Vry. 7 Sept. 21:00 | Stade de France, Saint-Denis | Frankryk | 12 | 17 | Argentinië
Son. 9 Sept. 20:00 | Stade Chaban-Delmas, Bordeaux | Ierland | 32 | 17 | Namibië
Din. 11 Sept. 20:00 | Stade de Gerland, Lyon | Argentinië | 33 | 3 | Georgië
Sat. 15 Sept. 21:00 | Stade Chaban-Delmas, Bordeaux | Ierland | . | . | Georgië
Son. 16 Sept. 21:00 | Stadium, Toulouse | Frankryk | . | . | Namibië
Vry. 21 Sept. 20:00 | Stade de France, Saint-Denis | Frankryk | . | . | Ierland
Sat. 22 Sept. 21:00 | Stade Vélodrome, Marseille | Argentinië | . | . | Namibië
Woe. 26 Sept. 18:00 | Stade Félix Bollaert, Lens | Georgië | . | . | Namibië
Son. 30 Sept. 15:00 | Stade Vélodrome, Marseille | Frankryk | . | . | Georgië
Son. 30 Sept. 17:00 | Parc des Princes, Parys | Ierland | . | . | Argentinië

Die wedstryd tussen Frankryk en Argentinië op 7 September in die Stade de France is die openingswedstryd van die 2007 Rugby Wêreldbekertoernooi.

### [wysig] Uitklopstadium

Die top agt spanne uit die voorafgaande fase dring deur tot die uitklopfase wat begin met die kwarteindstrydwedstryde. Die wenners van die kwarteindstryd speel in die halfeindstryd teen mekaar met die verloorders in die halfeindstryd wat om die derde plek speel en die wenners wat teen mekaar speel om die 2007 kampioenskap.

#### [wysig] Uitklop wedstryde

| Kwarteindstryd |  | Halfeindstryd |  | Eindstryd
| Sat. 6 Okt. 15:00 Stade Vélodrome, in Marseille |  |  |  |  |  |
| 1ste Poel B | .
| Sat. 13 Okt. 21:00 Stade de France, in Saint-Denis
| 2de Poel A | . |
| ? | .
| Sat. 6 Okt. 20:00 BST Millennium Stadium, in Cardiff
|  | ? | . |
| 1ste Poel C | .
|  | Sat. 20 Okt. 21:00 Stade de France, in Saint-Denis
| 2de Poel D | . |
| ? | .
| Son. 7 Okt. 15:00 Stade Vélodrome, in Marseille
|  | ? | .
| 1ste Poel A | .
| Son. 14 Okt. 21:00 Stade de France, in Saint-Denis |
| 2de Poel B | . |
| ? | . | Derde plek
| Son. 7 Okt. 21:00 Stade de France, in Saint-Denis
|  | ? | . |  |
| 1ste Poel D | . | ? | .
| 2de Poel C | . |  | ? | .
|  | Vry. 19 Okt. 21:00 Parc des Princes, in Parys

#### [wysig] Kwarteindstryd

##### [wysig] 1ste Kwarteindwedstryd

Spanne | Span 1 - Span 2
Telling | . - .
Datum | 6 Oktober 2007
Stadion | Stade Vélodrome, in Marseille ( Frankryk)
Skeidsregter |
Span 1 | Spanlede : Plaasvervangers :
Span 2 | Spanlede : Plaasvervangers :
Punte aangeteken |

##### [wysig] 2de Kwarteindwedstryd

Spanne | Span 3 - Span 4
Telling | . - .
Datum | 6 Oktober 2007
Stadion | Millennium Stadium, in Cardiff ( Wallis)
Skeidsregter |
Span 3 | Spanlede : Plaasvervangers :
Span 4 | Spanlede : Plaasvervangers :
Punte aangeteken |

##### [wysig] 3de Kwarteindwedstryd

Spanne | Span 5 - Span 6
Telling | . - .
Datum | 7 Oktober 2007
Stadion | Stade Vélodrome, in Marseille ( Frankryk)
Skeidsregter |
Span 5 | Spanlede : Plaasvervangers :
Span 6 | Spanlede : Plaasvervangers :
Punte aangeteken |

##### [wysig] 4de Kwarteindwedstryd

Spanne | Span 7 - Span 8
Telling | . - .
Datum | 7 Oktober 2007
Stadion | Stade de France, in Saint-Denis ( Frankryk)
Skeidsregter |
Span 7 | Spanlede : Plaasvervangers :
Span 8 | Spanlede : Plaasvervangers :
Punte aangeteken |

#### [wysig] Halfeindstryd

##### [wysig] 1ste Halfeindstrydwedstryd

Spanne | Span 1 - Span 2
Telling | . - .
Datum | 13 Oktober 2007
Stadion | Stade de France, in Saint-Denis ( Frankryk)
Skeidsregter |
Span 1 | Spanlede : Plaasvervangers :
Span 2 | Spanlede : Plaasvervangers :
Punte aangeteken |

##### [wysig] 2de Halfeindstrydwedstryd

Spanne | Span 3 - Span 4
Telling | . - .
Datum | 14 Oktober 2007
Stadion | Stade de France, in Saint-Denis ( Frankryk)
Skeidsregter |
Span 3 | Spanlede : Plaasvervangers :
Span 4 | Spanlede : Plaasvervangers :
Punte aangeteken |

#### [wysig] Eindstryd en Derde plek

##### [wysig] Wedstryd om die Derde plek

Spanne | Span 1 - Span 2
Telling | . - .
Datum | 19 Oktober 2007
Stadium | Parc des Princes, in Parys ( Frankryk)
Skeidsregter |
Span 1 | Spanlede : Plaasvervangers :
Span 2 | Spanlede : Plaasvervangers :
Punte aangeteken |

##### [wysig] Eindstryd om die Kampioenskap

Spanne | Span 1 - Span 2
Telling | . - .
Datum | 20 Oktober 2007
Stadium | Stade de France, à Saint-Denis ( Frankryk)
Skeidsregter |
Span 1 | Spanlede : Plaasvervangers :
Span 2 | Spanlede : Plaasvervangers :
Punte aangeteken |

## [wysig] Verwysings

1. ↑ "England to launch bid for 2007." rugby.com.au: 2001-09-12. URL besoek op 2006-10-07.
2. ↑ "World Cup bidding process underway." rugby.com.au: September 28, 2002. URL besoek op 2006-10-07.
3. ↑ 3,0 3,1 3,2 3,3 "IRB clarifies World Cup bid situation." rugby.com.au: November 17, 2002. URL besoek op 2006-10-07.
4. ↑ 4,0 4,1 4,2 4,3 4,4 "France wins right to host 2007 Rugby World Cup." rugby.com.au: April 11, 2003. URL besoek op 2006-10-07.
5. ↑ "RWC 2007 Qualifying process." rugbyworldcup.com. URL besoek op 2007-03-16.
6. ↑ "Samoa and Fidji through to RWC 2007." rugbyworldcup.com. URL besoek op 2007-03-16.
7. ↑ "Argentina qualify for Rugby World Cup 2007." rugbyworldcup.com. URL besoek op 2007-03-16.
8. ↑ "Canada qualifies for RWC 2007." rugbyworldcup.com. URL besoek op 2007-03-16.
9. ↑ "USA Eagles qualify for 2007 World Cup." rugbyworldcup.com. URL besoek op 2007-03-16.
10. ↑ "Italy and Romania qualify for RWC 2007." rugbyworldcup.com. URL besoek op 2007-03-16.
11. ↑ "Namibia qualify for Rugby World Cup." rugbyworldcup.com. URL besoek op 2007-03-16.
12. ↑ "IRB scraps Asian World Cup qualifiers in Sri Lanka." lankabusinessonline.com: October 27, 2006. URL besoek op 2006-10-27.
13. ↑ 13,0 13,1 "Japan and Georgia qualify." rugbyworldcup.com. URL besoek op 2007-03-16.
14. ↑ "Tonga through to RWC 2007 finals." rugbyworldcup.com. URL besoek op 2007-03-16.
15. ↑ 15,0 15,1 15,2 15,3 15,4 15,5 15,6 15,7 Outomatiese kwalifiseerder (kwarteindfinaliste in 2003).
16. ↑ Benewens outomatiese kwalifisering as gevolg van prestasie in 2003, is Frankryk die gasheer en sou die land op grond daarvan gekwalifiseer het.
17. ↑ "Tonga reveal squad for World Cup", bbc.co.uk, 2007-08-10. URL besoek op 2007-09-02.
18. ↑ 18,0 18,1 "Scotland looks to give up World cup matches at Murrayfield." worldcupweb.com: December 2, 2005. URL besoek op 2006-04-21.
19. ↑ "Scots could disrupt World cup hosting plans." worldcupweb.com: February 20, 2006. URL besoek op 2006-04-21.
20. ↑ 20,0 20,1 20,2 "Rugby World Cup volunteers gather at Disneyland Paris." rugbyworldcup.com: March 18, 2006. URL besoek op 2007-03-24.
21. ↑ 21,0 21,1 "1999 Rugby World Cup venues." sportsillustrated.cnn.com. URL besoek op 2007-03-16.
22. ↑ "Rush For Rugby World Cup Tickets." xtramsn.co.nz. URL besoek op 2006-04-22.
23. ↑ "One millionth RWC ticket sold." therugbyworldcup.co.uk. URL besoek op 2006-09-07.
24. ↑ "Unprecedented demand for RWC 2007 tickets." rugbyworldcup.com: November 9, 2006. URL besoek op 2006-11-22.
25. ↑ "RWC 2007 Worldwide Partners." rugbyworldcup.com. URL besoek op 2007-08-14.
26. ↑ "RWC 2007 Sponsors." rugbyworldcup.com. URL besoek op 2007-08-14.
27. ↑ "Rugby World Cup 2007." gilbertrugby.com. URL besoek op 2006-10-07.
28. ↑ "RWC 2007 Suppliers." rugbyworldcup.com. URL besoek op 2008-08-14.
29. ↑ "Rugby World Cup 2007 match official appointments set." rugbyworldcup.com: 2007-08-13. URL besoek op 2007-08-13.
30. ↑ 30,0 30,1 30,2 30,3 30,4 "Tournament Rules." rugbyworldcup.com. URL besoek op 2007-08-14.

Ontsluit van "http://af.wikipedia.org../../../2/0/0/2007_Rugby_W%C3%AAreldbeker_88f9.html"

Kategorie: Rugby

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Español
- Français
- Italiano
- Nederlands
- 日本語
- ‪Norsk (bokmål)‬
- Português
- Svenska